Les Arts Volant 2020 arriba a Gandia
18 juliol 2020

## Les Arts Volant 2020 arriba a Gandia18 juliol 2020Última actualització: 14 juliol 2025

![](../gestion/img/el-tutor-burlat-Cartel-de-la-opera..jpg)  
  

El **regidor delegat de Cultura, Nahuel González,** ha anunciat que “Les Arts Volant”, el projecte del Palau de les Arts de València que acosta l'òpera als barris i municipis en format de camió ambulant, arriba a Gandia el dimarts 21 a les 21 hores a l’explanada del Port de Gandia.

Es representarà la producció 'El tutor burlat', la primera obra del compositor valencià Vicente Martín i Soler.

Les Arts Volant és un projecte de difusió cultural de Les Arts, en col·laboració amb Cultura de la Generalitat, la Diputació de València i l’Ajuntament de València, per a fer arribar l’òpera a qualsevol racó de la nostra geografia. Es tracta de fer visible i - itinerant alhora- el fascinant món de l’òpera i poder gaudir de l’art i de la bellesa sense haver de desplaçar-se.

_“És una satisfacció tindre a la nostra platja una òpera del màxim nivell, de representació valenciana. Volem agrair la col·laboració de la Generalitat i la Diputació de València”,_ ha manifestat González.  

La companyia viatja en un gran camió preparat per a transformar-se en escenari a la seua arribada a la plaça de qualsevol localitat i, posteriorment, s’ofereix una òpera en directe interpretada per Cantants del Centre de Perfeccionament acompanyats al piano.

El títol escollit per a ser representat en aquesta nova gira és l’obra amable i elegant, dolça i un poc picardiosa titulada Il tutore burlato, de Vicente Martín i Soler, que es presenta en la seua versió adaptada al valencià, El tutor burlat.

[https://vimeo.com/427823297](https://vimeo.com/427823297)

[Twittear](https://twitter.com/share)